钦定古今图书集成/明伦汇编/人事典/第087卷 > 申鉴 > 《首夏病间》前人
## 钦定古今图书集成/明伦汇编/人事典/第087卷 > 申鉴 > 《首夏病间》前人

我生来几时，万有四千日。自省于其间，非忧即有疾。
老去虑渐息，年来病初愈。忽喜身与心，泰然两无苦。
况兹孟夏月，清和好时节。微风吹袷衣，不寒复不热。
移榻树阴下，竟日何所为。“或饮一瓯茗，或吟两句诗。
内无忧患迫，外无职役羁。此日不自适，何时是适时。”